Ishipa.
12.
Kadanshi a kubana u vuza vu kelime vi ishipa: Vishipa vu Dawuda: a kubana u ma̱zuɓi, a yaꞋan vu ɗa tsu ka̱la̱ka̱tsu ka<<Shiminitu>> Wawa tsu Vuzavaguɗu, babu aza a̱ ma̱riki a na a buwai tsu Ka̱shile, aza a usuɓi o kotso ta̱ a̱ ka̱tsuma̱ ka aduniyan. 
Yaba dem a kuyaꞋanka toku aꞋuwa, o modoronoi n una̱ wa singai. 
Vuzavaguɗu, zuwa elentsu aza o modoruko a paɗa bini, vu zuwa una̱ wa aza a̱ra̱ɗi u paɗa bini. 
Aza a na a tsu dana, <<Ci ta̱ a̱ kuciya̱ ulyaꞋi n elentsu a̱ tsu, ci ta̱ a kudansa ili i na tsu cigai, yayi u kusa̱nka̱ tsu?>> 
Vuzavaguɗu u danai, <<Mi ta̱ a̱ kuta̱wa̱ gogo na, adama a na i ta̱ o kudoro aza a unambi. aza a na a takacikai kpamu a̱ yura̱ adama atakaci. Mi ta̱ e kuneke le ida̱shi i ma̱ta̱na̱ i na i a̱ kula̱nsa̱.>> 
Kadanshi ka Vuzavaguɗu ki ta̱ ciɗa, kadanshi ka̱ ni ki ta̱ tsa azurufa koci, azurufa a na a̱ luwa̱i n akina ali kucindere. 
Vuzavaguɗu ere tsu, ere tsu ekiye a uma a gbani-gbani, vu ere tsu ko wannai 
Adama a na uma a gbani-gbani i ta̱ lo a̱ kuka̱ra̱Ꞌa̱ a̱ ubuta̱ dem, a kucikpa ili i na yi i gbani-gbani. 
