Ishipa.
3.
Vishipa vu Dawuda a makyan ma na u sumai a̱ a̱shi a Abusalom kolobo ka̱ ni. Vuzavaguɗu, irala i va̱ yi ta̱ n a̱bunda̱i, aza a na i a tsurala nu mpa a yimkpa ta̱. 
n a̱bunda̱i i ta̱ a kadanshi ka̱ va̱, a kudana, <<Ka̱shile ka ku isa yi ba.>> Kuvuka 
Ama avu Vuzavaguɗu, avu ɗa vi a̱ kula̱na̱ mu a̱ ubuta̱ dem, avu ɗa vi ci neke mu ulyaꞋi, vi kpamu e kuneke mu utsura u ka̱ɗu. 
N ci yaꞋan ta̱ meɗevile u Vuzavaguɗu adama a̱ uɓa̱nki, u tsu ushuki mu ta̱ ta na a kusan ku ciɗa ku ni. Kuvuka 
N tsu vaku ta̱ n lata, ka̱ta̱ n ɗa̱nga̱ gbaga, adama a na Vuzavaguɗu ɗa wi a̱ kula̱na̱ mu. 
Mi a kupana wovon u uma a̱kpa̱n-a̱kpa̱n ba, aza a na i a tsurala nu mpa ukambu dem. 
Ɗa̱nga̱, Vuzavaguɗu! Vu isa mu Ka̱shile ka̱ va̱! Vu lyaꞋa irala i va̱, vu una uma a gbani-gbani ra̱ka̱. 
Wishi u tsu ta̱wa̱ ta̱ u Vuzavaguɗu, yaꞋan u zuwaka uma a̱ ni una̱singai. Kuvuka 
